מוריס מטרלינק

**מוריס מֶטֶרְלִינְק** (בצרפתית: **Maurice Maeterlinck**; 29 באוגוסט 1862 – 6 במאי 1949) היה משורר ומחזאי בלגי, זוכה פרס נובל לספרות לשנת 1911.

## ביוגרפיה
 
150px|ממוזער|שמאל
מוריס מטרלינק נולד בגנט, פלנדריה שבבלגיה, שם גידל אביו דבורים. הוא למד משפטים ועבד בעריכת דין בגנט, אך לאחר שעבר לפריז בשנת 1887 הצטרף לאסכולה הסימבוליסטית של הספרות הצרפתית. משנת 1896 ואילך עסק בספרות בלבד. קובץ שיריו הראשון והמחזה הראשון שלו, "הנסיכה מאלין", התפרסמו שניהם באותה שנה, 1889. המחזה "העוורים" הוא המחזה הסימבוליסטי הראשון שלו. בשנת 1891 כתב את "שבע הנסיכות". שנה אחר כך זכה המחזה "פליאס ומליסנד" (על פיו חוברה האופרה בשם זה מאת דביסי) להצלחה בימתית גדולה. בשנת 1894 כתב שלושה מערכונים לתיאטרון בובות. הוא תרגם את מחזהו של ג'ון פורד, "חבל שהיא זונה", תחת השם "אנאבלה" וצירף לו מבוא מבריק. המחזה ההיסטורי למחצה "מונה ואנה", משנת 1902, פתח היבט חדש ליצירתו. "הציפור הכחולה" משנת 1910 תורגם לעברית, עובד לסרט קולנוע בכיכובה של שירלי טמפל והוצג בישראל בתיאטרון הבימה. מלחמת העולם הראשונה וכיבוש בלגיה על ידי הגרמנים מתוארים ב"ראש העיר של טילמונד". ספריו "חיי הדבורים", "אינטליגנציה של הפרחים", "החידה הגדולה" ו"חיי הטרמיטים" מושתתים על שלושה יסודות: פילוסופיה, התבוננות בטבע ודמיון. רוב כתביו תורגמו לשפות שונות.

את פרס נובל לספרות קיבל בשנת 1911, "על סגולותיו הספרותיות המגוונות, מתוך יחס מיוחד ליצירתו הדרמטית, המצטיינת בעושר הדמיון ובאידיאליזם פיוטי, המוסווה לעיתים בצורת האגדה. הוא חונן באינטואיציה עמוקה, הפונה בצורה מסתורית אל רגשות הקורא".

מטרלינק הוא אחד המחזאים החשובים ביותר באסכולה הסימבוליסטית ואולי היחיד, שיצר באסכולה זו יצירות דרמטיות, המצטיינות הן ברמתן הספרותית והן בהתאמתן לבמה. עם היותו משורר, הוגה דעות ומסאי, אפשר גם לומר עליו שיצר סגנון בימתי מיוחד.

המחזה "פליאס ומליסנד" שימש השראה למספר יצירות של מוזיקה קלאסית, המפורסמות שבהן של המלחינים קלוד דביסי, גבריאל פורה וארנולד שנברג. יצירותיו האחרות שימשו אף הן השראה לסרגיי רחמנינוב ולמלחינים קלסיים אחרים.

ב-1936 התגלה שספרו "חיי הטרמיטים" הוא פלגיאט והמועתק ברובו מהספר "חייה של הנמלה הלבנה" שנכתב על ידי יוג'ין מארה בשפת האפריקאנס. פרשיה זו עוררה סערה בינלאומית, אך הסתיימה ללא תוצאות.

מוריס מטרלינק מת מהתקף לב בניס שבצרפת, בשנת 1949.

## ספריו בתרגום לעברית
* **הנזירה ביאטריסה**: מיסטריון בשלש מערכות / תרגם} א' שטיינמאן; בעריכת ד' פרישמאן, מוסקבה: שטיבל, 1918.
* **מונה ונה**: מחזה בשלש מערכות / תרגום: א' שטיינמאן, מוסקבה: שטיבל, תרע"ח.
* **מחיי הדבורים**, ורשה: אחיאסף ('ספריה לבני הנעורים'), [תרפ-?].
* **חיי הדבורים** / מצרפתית: ח' אברבאיה, תל אביב: הדר, תשכ"ח.
* **חיי הדבורים**/מצרפתית: מור קדישזון, הוצאת בבל, 2022.
* **[[הציפור הכחולה (מחזה)|הצפר הכחלה]]**: מחזה / תרגם: ש' הלקין, תל אביב: שטיבל (דפוס "הפועל הצעיר"), תרפ"ח. (מהדורה נוספת: תל אביב: מסדה, תשי"ג.)
* **הצפור הכחולה** / אוריאל אופק (על פי מוריס מטרלינק), תל אביב: עופר, [תש"ם].
* **הצפור הכחלה** / עברית: שלמה טנאי, תל אביב: יבנה ('מבחר אגדות העולם'; 12), 1982.
* **פליאס ומליזנד**, מחזה, תרגם מצרפתית: עילי ראונר, תל אביב: הבא לאור, 2021.

## במדיה אמנותית אחרת
### מוזיקה
***פליאס ומליזנד** נתן השראה לכמה יצירות מוזיקליות בצומת המאות 20-19
**1897 - המלחין הסקוטי ויליאם ואלאס כתב סוויטה לתזמורת "פליאס ומליזנד"
**1898 - גבריאל פורה כתב סוויטה תזמורתית "פליאס ומליזנד" אופוס 80
**1902-1893 קלוד דביסי כתב את האופרה המפורסמת "פליאס ומליזנד"
**1903-1902 - ארנולד שנברג הלחין פואמה סימפונית "פליאס ומליזנד" אופוס 5
**1905 - יאן סיבליוס יצר  מוזיקת ליווי  ל-"פליאס ומליזנד" אופוס 46

:יצירות מוזיקליות אחרות המבוססות על מחזות של מטרלינק
***אגלוון וסליזט** 
**פרלוד לתזמורת מאת ארתור הונגר
**פתיחה תזמורתית מאל סיריל סקוט 
**מוזיקת ליווי מאת אנט ואנד גורן
***אלדינה ופלומיד**
**אופרה מאת ירמיל מיכאל בורגהאוזר  
**אופרה מאת  אמיל פרנטישק בוריאן 
**אופרה מאת אוסוואלד חלובנה 
***אריאנה וכחול הזקן**
**מוזיקת ליווי מאת  אנטולי ניקולאייביץ' אלכסנדרוב 
**פול דיקא הלחין אופרה בשלוש מערכות 
***האירוסין**
**מוזיקת ליווי מאת ארמסטרונג גיבס 
***העיוורים**  
**האופרה קאמרית Ślepcy מאת יאן אסטריאב (פולין)
**האופרה  העיוורים" מאת לרה אאורבך
**אופרה מאת ביאט פורר 
***מותו של טנטז'יל**
**פתיחה מאת אדם קארס 
**אופרה מאת לורנס קולינגווד 
**פואמה סימפונית מאת שארל מרטן לפלר 
**פואמה סימפונית מס.3 מאת ז'אן אבסיל
**אופרה מאת ז'אן נוגס 
**פואמה סימפונית מאת פרנצ'סקו סנטוליקווידו 
**פרלוד תזמורתי מאת אלכסנדר וורמולן 
**מוזיקת ליווי מאת ראלף ווהן-ויליאמס
***העלווה של הלב**
**Herzgewächse - ליד לסופרנו והרכב קטן מאת ארנולד שנברג
***פנים (Intérieur)**
**אופרה מאת גיאדרוס קופרוויצ'וס
***הציפור הכחולה**
**13 סצנות לתזמורת מאת פריץ הארט
**מוזיקת ליווי מאת לזלי היוארד 
**מוזיקת ליווי מאת אנגלברט הומפרדינק
**פתיחה מאת ירוסלב  קז'יצ'קה 
** מוזיקת ליווי מאת נורמן או'ניל
**מוזיקת ליווי מאת טדאוש שליגובסקי 
**אופרה מאת אלברט וולף
***מונה ואנה**
**אופרה בשלוש מערכות מאת אמיל אבראני
**אופרה בארבע מערכות מאת ניקולאיה ברנזאו 
**אופרה מארבע מערכות  מאת אנרי פוורייה
**אופרה בלתי גמורה מאת סרגיי רחמנינוב
***הנסיכה מאלן** 
**אופרה בלתי גמורה (או מוזיקת ליווי) מאת לילי בולנז'ה
**פתיחה מאת פייר דה ברוויל
**פתיחה מאת סיריל סקוט
**מוזיקת ליווי מאת  מקסימיליאן קטיינברג 
***שבע הנסיכות**
**מוזיקת ליווי מאת פייר דה ברוויל
**אופרה מאת וסילי וסילייביץ' נצ'אייב
**אופרה בלתי גמורה מאת אנטון וברן
***האחות ביאטריס**
**אופרה מאת אלכסנדר גרצ'אנינוב
**שיר מקהלה מאת אנטולי ליאדוב 
**האופרה Sor Beatriu מאת אנטוני מרקס אי פויג 
**מוזיקת ליווי מאת ארקי מלרטין
**אופרה מאת דימיטרי מיטרופולוס
**אופרה מאת פרנסואה ראס

*לפי המחזות **המתסננת, פנים, ומותו של טנטז'יל** -  אריברט ריימן כתב ב-2017 את האופרה - טרילוגיה לירית L’invisible "הבלתי נראה" 
*2019 - אופרת-הטריפטיך "שתיקת הצללים" (Le silence des ombres)
הולחנה על ידי בנז'מן אטהיר (צרפת) לפי המחזות "פנים", "מותו של טנטז'יל" ו"אלדין ופלומיד" 
* קטע לפסנתר "מטרלינק" מאת אונוריו סיקארדי  (ארגנטינה)
שירי מטרלינק:
*12 שירים Douze Chansons- ששה מתוכם (אופוס 13) הולחנו על ידי אלכסנדר פון זמלינסקי
*חממות (Serres chaudes )
*מלודיות אופוס 24 מאת ארנסט שוסון  
*שתי מלודיות על לחנים של לילי בולנז'ה - Reflets  ו- Attente

### בלט
*1954  - הבלט  "פליאס ומליזנד" מאת מאקס באומן

## קישורים חיצוניים

* 
* 
* מטרלינק והדבורים, מאת אברהם רגלסון באתר פרויקט בן-יהודה
* הציפור הכחולה, באתר הבימה.
* 
* 
* 
* 
* 
* 
* 

## הערות שוליים

קטגוריה:זוכי פרס נובל לספרות
קטגוריה:מחזאים בלגים
קטגוריה:משוררים בלגים
קטגוריה:משוררים סימבוליסטים
קטגוריה:סופרים בלגים כותבי צרפתית
קטגוריה:נוצרים רומים-קתולים
קטגוריה:זוכי פרס נובל בלגים
קטגוריה:בלגים שנולדו ב-1862
קטגוריה:בלגים שנפטרו ב-1949